
         Republika Hrvatska
       Trgovački sud u Bjelovaru
Bjelovar, Šetalište dr.I.Lebovića 42.
Poslovni broj:7 St-98/2018-3

U   I M E   R E P U B L I K E   H R V A T S K E
R J E Š E N J E

Trgovački sud u Bjelovaru, po sucu Tomislavu Mrazović, povodom prijedloga predlagatelja FINA, OIB 85821130368, RC ZAGREB, Podružnica Bjelovar, F.Supila 4, za pokretanje stečajnog postupka nad dužnikom BANIMED d.o.o. za izradu metalnih proizvoda, medicinske opreme i trgovinu na veliko i malo iz Klokočevca 87, MBS 080187538, OIB 29778006656, 12. ožujka 2018. 
r i j e š i o   j e
	Prijedlog za pokretanje stečajnog postupka nad dužnikom BANIMED d.o.o. za izradu metalnih proizvoda, medicinske opreme i trgovinu na veliko i malo iz Klokočevca 87, MBS 080187538, OIB 29778006656, se odbija kao neosnovan.
Obrazloženje

Predlagatelj  FINA, OIB 85821130368, RC ZAGREB, Podružnica Bjelovar, F.Supila 4, podnijela je ovom sudu dana 23. siječnja 2018. godine prijedlog za pokretanje stečajnog postupka nad dužnikom BANIMED d.o.o. iz Klokočevca, te u svom prijedlogu ističe da tvrtka BANIMED d.o.o. iz Klokočevca, kao dužnik na dan 15. siječnja 2018. godine u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 81.731,92 kuna. Pored toga predlagatelj u prijedlogu ističe da dužnik ima prema dostupnim podacima jednog zaposlenika, dok predlagatelj ne raspolaže podacima o imovini dužnika, a niti je uz prijedlog dostavio potvrdu da je dužnik sada u neprekidnoj blokadi duže od 60 dana.  
Dužnik BANIMED d.o.o. iz Klokočevca dostavio je sudu dana 12. ožujka 2018. godine Potvrdu FINE, RC ZAGREB, Podružnica Bjelovar o blokadi računa i novčanih sredstava ovršenika odnosno dužnika BANIMED d.o.o. iz Klokočevca, OIB 29778006656 iz koje potvrde proizlazi da na računima i novčanim sredstvima ovršenika na dan izdavanja ove potvrde 1. ožujka 2018. godine nepodmirene obveze navedenog dužnika iznose 0,00 kuna, pa kako iz uvida u tu potvrdu ne proizlazi da je dužnik nesposoban za plaćanje u smislu 

[bookmark: _GoBack]čl.6.Stečajnog zakona (NN broj 71/15), to je sud odbio prijedlog predlagatelja kao neosnovan i riješio kao u izreci ovog rješenja.
Bjelovar 12. ožujka 2018.
							                Sudac
							        Tomislav Mrazović,v.r.
                                                                          Za točnost otpravka-ovlašteni službenik
                                                                                         Jasmina Tubić
PRAVNA POUKA: Protiv ovog rješenja dopuštena je žalba u roku od 8 dana, od dana objave ovog rješenja na e-oglasnoj ploči Trgovačkog suda u Bjelovaru. Dostava se smatra obavljenom istekom osmog dana od dana objave ovog rješenja na mrežnoj stranici e-oglasna ploča Trgovačkog suda u Bjelovaru. (čl.12.Stečanog zakona). Žalba se podnosi Visokom trgovačkom sudu Republike Hrvatske, a putem ovog suda u 3 primjerka.

